وارد احجي بصراحة وياك عل المكشوف
مو طبعي النفاق ولا حجي الوجهين
ولو احجي الصدك مااعرف انه الخوف
تعارفنه وحجينه بطيبة النية
ورتنه السوالف والحجي معروف
اريدك تفهم المضمون مو كلمن
يدك الباب نوكفله ونمدله اجفوف
ولاكلمن تبسم لو ضحك
النه يصير ابينه مالوف
تره الينظر فصال الثوب
من تفصاله يعرف اصلي لو مريوف
انه الحبيت روحك كبل لاشوفك
وصغتلك بالكلب سجة اعله مد الشوف
وصرت انت الفرح للروح
مثل شوك اليتيم وللفرح ملهوف
تعاندني السطور لو ردت اكتب
ويطوف اسمك غفل مابين الحروف
اصد للروح الكاهه تسولف بيك
ولن رسمك بروحي وبالخيال يطوف
بعيد وعل البعد مجبور
واشوف العين حيرانه بدمع مذروف
لملمت العمر وتعده بيه الريل
وماظنيت جلمة فرحة عيني اتشوف
من شفتك نصبت من الحزن افراح
وبليلي الصبح وية الكمر صار اضيوف
لجن من توعد وتخلف
اظن ليلك فرح وانا بليلي الكمر مخسوف